ai4bharat/Pralekha huggingface dataset:
नागरी उड्डाण मंत्रालय
केंद्रीय नागरी हवाई वाहतूक मंत्री ज्योतिरादित्य सिंधीया यांच्या हस्ते, जबलपूर - इंदूर - जबलपूर आणि इंदूर ग्वाल्हेर - इंदूर विमानसेवेचे उद्घाटन
अलायन्स एअर द्वारे, या मार्गांवर आठवड्यातून तीनदा या सेवा चालवल्या जातील
नवी दिल्ली, 4 ऑक्टोबर 2022
नागरी विमान वाहतूक मंत्री, ज्योतिरादित्य सिंधिया आणि राज्यमंत्री जनरल विजय कुमार सिंह  यांनी मध्यप्रदेशचे मुख्यमंत्री शिवराज सिंह चौहान यांच्या उपस्थितीत आज जबलपूर - इंदूर - जबलपूर आणि इंदूर ग्वाल्हेर - इंदूर फ्लाइट मार्गाचे उद्घाटन करण्यात आले.
या विमानसेवा खालील वेळापत्रकाप्रमाणे चालणार आहेत:
या वाढीव हवाई वाहतूक संपर्कामुळे राज्यातील पर्यटन, व्यापार आणि इतर आर्थिक घडामोडींना चालना मिळेल. यामुळे या भागातील लोकांच्या राहणीमानातही सुधारणा होईल.
या उद्घाटन समारंभात बोलतांना, नागरी विमान वाहतूक मंत्री ज्योतिरादित्य सिंधिया म्हणाले की, मध्य प्रदेशातील तीन प्रमुख शहरे एकाच दिवशी हवाई मार्गाने जोडली जात आहेत ही आनंदाची बाब आहे.नागरी विमान वाहतूक मंत्रालय या शहरांना त्यांच्या विकास क्षमतांचा पुरेपूर वापर करण्यास वाव देत आहे, असं ते म्हणाले. या शहरांमध्ये सुरू असलेले पायाभूत सुविधांच्या विकासाचे प्रकल्पनियोजित वेळेत पूर्ण केले जातील, असे आश्वासन सिंधीया यांनी यावेळी दिले.
नागरी हवाई वाहतूक राज्यमंत्री जनरल विजय कुमार सिंग  यांनी इंदूर, ग्वाल्हेर आणि जबलपूरच्या जनतेचे अभिनंदन केले. वाढत्या हवाई वाहतूक सुविधांनी लोकांच्या आकांक्षांना पंख दिले आहेत, असे त्यांनी सांगितले.
या कार्यक्रमाला, खासदार विवेक शेजवलकर, मध्यप्रदेशातील मंत्री, प्रद्युमन सिंह तोमर, . तुलसी सिलवट, खासदार शंकर लालवाणी राकेश सिंग, विवेक तांखा उपस्थित होते. तसेच,नागरी विमान वाहतूक मंत्रालयाच्या अतिरिक्त सचिव उषा पाध्ये, एआयएएचचे व्यवस्थापकीय संचालक विक्रम देव दत्त, अलायन्स एअरचे मुख्य कार्यकारी अधिकरी विनीत सूद आणि MoCA चे इतर मान्यवर देखील उपस्थित होते.G.Chippalkatti/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 115
पेट्रोलियम आणि नैसर्गिक वायू मंत्रालय
क्रूड ऑईल आयात कमी करणे
नवी दिल्ली, 3 जुलै 2019
तेल आणि नैसर्गिक वायूच्या आयातीवरचे अवलंबित्व कमी करण्याचे उद्दिष्ट साध्य करण्यासाठी तेल आणि नैसर्गिक वायु मंत्रालय, विविध केंद्रीय मंत्रालयाशी समन्वयाने काम करत आहे. यासाठी पंच-सुत्री धोरण राबवण्यात येत आहे. तेल आणि नैसर्गिक वायुचे देशांतर्गत उत्पादन वाढविणे, ऊर्जा संवर्धन उपाययोजनांना प्रोत्साहन, जैवइंधन आणि पर्यायी इंधनाची उपयोगात न आणलेली क्षमता वापरात आणणे, तेल शुद्धीकरण प्रक्रिया सुधारणा उपाययोजनांची अंमलबजावणी यांचा या पंचसूत्रीत समावेश असल्याची माहिती केंद्रीय पेट्रोलियम आणि नैसर्गिक वायु मंत्री धर्मेंद्र प्रधान यांनी राज्यसभेत लेखी उत्तरात आज दिली.
केंद्र सरकारने तेल आणि नैसर्गिक वायु शोध आणि उत्पादन वृद्धींगत करण्यासाठी सरकारने अनेक पावले उचलली आहेत. अद्याप शोध न लागलेल्या तेल आणि नैसर्गिक वायु साठ्यांच्या क्षेत्रात देशांतर्गत आणि विदेशी गुंतवणूक वाढविण्यासाठी फेब्रुवारी 2019 मधे केंद्र सरकारने तेल आणि वायू शोध आणि परवाना धोरणात मोठ्या सुधारणा केल्या.
सीएनजी सारखे पर्यावरण स्नेही वाहतूक इंधनाच्या वापरालाही सरकार प्रोत्साहन देत असल्याची माहिती यावेळी देण्यात आली.
B.Gokhale/N.Chitale/D.Rane
(Visitor Counter : 79
आरोग्य आणि कुटुंब कल्याण मंत्रालय
कोविड-19 अद्ययावत माहिती
देशव्यापी कोविड 19 प्रतिबंधक लसीकरण मोहिमेअंतर्गत आतापर्यंत 110.23 कोटी लसींच्या मात्रा देण्यात आल्या.
गेल्या 24 तासांत देशभरात कोविडचे 13,091 नवे रुग्ण आढळले.
सध्या रुग्ण बरे होण्याचा दर 98.25%गेल्या मार्च 2020पासून सर्वोच्च स्तरावर
गेल्या 24 तासांत 13,878 रुग्ण कोविडमुक्त; बरे झालेल्या एकूण रुग्णांची संख्या 3,38,00,925
देशात एकूण रुग्णांच्या तुलनेत उपचाराधीन रुग्णांचे प्रमाण 1 %टक्क्यापेक्षाही कमी, सध्या हे प्रमाण 0.40 %; मार्च 2020 पासूनचे सर्वात कमी प्रमाण
देशात सध्या उपचाराधीन रुग्णांची एकूण संख्या 1,38,556 गेल्या 266 दिवसांतील सर्वात कमी
दैनंदिन पॉझिटिव्हीटी दर  गेल्या 38 दिवसांपासून सातत्याने 2% पेक्षा कमी
साप्ताहिक पॉझिटिव्हीटी दर  गेल्या 48 दिवसांपासून सातत्याने 2% पेक्षा कमी
आतापर्यंत एकूण 61.99 कोटी चाचण्या करण्यात आल्या.
संरक्षण मंत्रालय
कारगिल विजय दिवसानिमित्त मुंबईतील शहीद स्मारक, येथे वीर जवानांना श्रद्धांजली
26 जुलै 2021 रोजी 22 व्या कारगिल विजय दिवसानिमित्त, भारतीय सशस्त्र दलाच्या विजयाच्या स्मरणार्थ आणि हुतात्म्यांच्या सर्वोच्च बलिदानास आदरांजली म्हणून मुंबईच्या कुलाबा येथील शहीद स्मारकात पुष्पचक्र अर्पण करण्यात आले. या समारंभात पश्चिम नौदल कमांडचे प्रमुख व्हाइस अॅडमिरल आर हरि कुमार, पीव्हीएसएम, एव्हीएसएम, व्हीएसएम, महाराष्ट्र गुजरात व गोवा विभागाचे कमांडिंग जनरल ऑफिसर लेफ्टनंट जनरल एस के प्रशर, एव्हीएसएम, व्हीएसएम, , तसेच रीअर अॅडमिरल अतुल आनंद व्हीएसएम, महाराष्ट्र नौदल विभागाचे कमांडिंग फ्लॅग ऑफिसर आणि ग्रुप कॅप्टन जितेंद्र दिनकर मसुरकर, व्हीएम कार्यवाहक एअर ऑफिसर कमांडिंग, हेडक्वार्टर मेरीटाइम एअर ऑपरेशन्स आणि तिन्ही सेवेतील अन्य वरिष्ठ अधिकाऱ्यांनी पुष्पचक्र अर्पण केले.
जगातील सर्वात प्रतिकूल प्रदेश म्हणून ओळखल्या जाणाऱ्या लडाखच्या कारगिल-द्रास क्षेत्रातील शौर्य आणि पराक्रमाची गाथा म्हणून दरवर्षी 26 जुलै रोजी कारगिल विजय दिवस साजरा केला जातो. या दिवशी भारतीय सशस्त्र सैन्याने अत्यंत प्रतिकूल परिस्थितीचा सामना करत खराब हवामानात बर्फाच्छादित शिखरांच्या तीव्र उतारावर चिकाटी आणि शौर्याने शत्रूचे मनसुबे उधळून लावले आणि घुसखोरांना भारत भूमीतून हद्दपार केले. सुमारे 16,000 फूट उंचीवर हे युद्ध झाले.
सर्व कोविड -19 च्या सुरक्षा खबरदारीचे आणि मार्गदर्शक तत्वांचे अनुसरण करून तिन्ही सेना दलातील मर्यादित अधिकाऱ्यांच्या उपस्थितीत समारंभ पार पडला.
वाणिज्य आणि उदयोग मंत्रालय
स्टार्टअप्सना देण्यात येणाऱ्या निधीचे वाटप
नवी दिल्ली, 9 फेब्रुवारी 2022
भारत सरकारच्या अनेक मंत्रालये/विभागांनी तसेच राज्य सरकारांनी विविध क्षेत्रे आणि विभागांमधील स्टार्टअप्सना निधी आणि समर्थन देण्यासाठी योजना सुरू केल्या आहेत. स्टार्टअप्सच्या निधीचा किंवा प्रगतीचा तपशील केंद्राकडे ठेवला जात नाही.
उद्योग आणि अंतर्गत व्यापार प्रोत्साहन विभागाद्वारे स्टार्टअप्सना मान्यताप्राप्त इनक्यूबेटर्सद्वारे सर्व क्षेत्रे आणि विभागांमध्ये प्रारंभिक निधी उपलब्ध करून देण्यासाठी, 16 एप्रिल 2021 रोजी स्टार्टअप इंडिया सीड फंड योजना सुरू करण्यात आली. या योजनेअंतर्गत 2021-22 पासून 4 वर्षांच्या कालावधीसाठी 945 कोटी रुपये अनुदान यासाठी मंजूर करण्यात आले आहे. 31 डिसेंबर 2021 पर्यंत, यापैकी 58 इनक्यूबेटर्सना 232.75 कोटी रुपये निधी म्हणून मंजूर करण्यात आले आहेत आणि 146 स्टार्टअप्सना अशा इनक्यूबेटर्सद्वारे निधी देण्यात आला आहे.
भारत सरकारच्या मंत्रालये/विभागांच्या किंवा राज्य सरकारांच्या इतर योजनांकडून या बीज भांडवल निधीची माहिती केंद्र सरकारकडे ठेवली जात नाही.
वाणिज्य आणि उद्योग मंत्रालयाचे राज्यमंत्री सोम प्रकाश यांनी आज लोकसभेत एका लेखी उत्तरात ही माहिती दिली.S.Thakur/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
गृह मंत्रालय
चामोली जिल्ह्यात 7 फेब्रुवारीला हिमकडा कोसळल्याने झालेल्या दुर्घटनेसंदर्भातल्या मदत कार्याचा केंद्रीय गृह सचिवानी घेतला आढावा
नवी दिल्ली, 11 फेब्रुवारी 2021
धौलीगंगा नदीवरच्या तपोवन इथे राष्ट्रीय औष्णिक उर्जा महामंडळाच्या जलविद्युत प्रकल्प स्थळी सुरु असलेल्या मदत आणि बचाव कार्याचा केंद्रीय गृह सचिवांच्या अध्यक्षतेखाली झालेल्या बैठकीत आढावा घेण्यात आला. उत्तराखंडमध्ये चामोली जिल्ह्यात ऋषीगंगा नदीच्या अपर पाणलोट क्षेत्रात 7 फेब्रुवारीला हिमकडा कोसळल्याने इथे हानी झाली असून केंद्रीय एजन्सी आणि उत्तराखंडच्या सरकारी एजन्सी मदतकार्य करत आहेत.
पाण्याच्या प्रवाहात आलेला तात्पुरता अडथळा दूर करण्यासाठीच्या आवश्यक कार्याचा केंद्रीय गृह सचिवांनी आढावा घेतला. संरक्षण आणि संशोधन संस्थेच्या सचिवांनी, परिस्थितीचा आढावा घेण्यासाठी आणि केंद्र आणि राज्य सरकारी एजन्सीच्या समन्वयाने योग्य त्या उपाययोजना हाती घेण्यासाठी तज्ञांची नियुक्ती करावी असे सांगण्यात आले आहे. राज्य सरकारला आवश्यकता भासेल तिथे केंद्रीय एजन्सीच्या मदतीचे आणि सहाय्याचे आश्वासन केंद्रीय गृह सचिवानी यावेळी दिले.
उर्जा सचिव, आयटीबीपीचे महासंचालक, राष्ट्रीय आपत्ती व्यवस्थापन प्राधिकरणाचे सदस्य, राष्ट्रीय आपत्ती प्रतिसाद दलाचे महासंचालक, संरक्षण संशोधन आणि विकास संस्थेचे अध्यक्ष, एनटीपीसीचे मुख्य व्यवस्थापकीय संचालक आणि केंद्रीय एजन्सीमधले वैज्ञानिक,केंद्रीय गृह मंत्रालयातले अधिकारी बैठकीला उपस्थित होते. उत्तराखंडचे मुख्य सचिव आणि संबंधित अधिकारी, व्हिडीओ कॉन्फरन्सिंगद्वारे यात सहभागी झाले.
M.Chopade/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 75
वाणिज्य आणि उदयोग मंत्रालय
वाणिज्य मंत्र्यांनी व्यापारी समुदायाला भारतात बनवलेल्या उत्पादनांना प्राधान्य देण्याचे केले आवाहन
जगातले विकसित देश आता भारतासोबत मुक्त व्यापार करार करण्यास इच्छुक आहेत: पीयूष गोयल
नवभारतामध्ये सामाजिक भेदभाव आणि फुटीरतावादी प्रवृत्तींना स्थान नाही: पीयूष गोयल
केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री पीयूष गोयल यांनी भारतातील व्यापारी समुदायाला भारतात बनवलेल्या उत्पादनांना प्राधान्य देण्याचे आवाहन केले आहे. हैदराबादमध्ये अखिल भारतीय वैश्य महासंघला ते संबोधित करत होते.
भारतात उद्योग आणि निर्मितीला चालना देण्याच्या गरजेवर त्यांनी भर दिला. ते म्हणाले की यामुळे रोजगार वाढण्यास आणि आपल्या नागरिकांच्या जीवनात समृद्धी आणण्यास मदत होईल. प्रवासी आणि पर्यटकांना त्यांच्या प्रवासाच्या एकूण खर्चापैकी किमान 5 टक्के स्थानिक उत्पादनांवर खर्च करण्याच्या पंतप्रधान मोदींच्या आवाहनाला दुजोरा देत ते म्हणाले की आपले प्रतिभावान कारागीर, हस्तशिल्पकार आणि उद्योजक मदत आणि प्रोत्साहन मिळण्यास पात्र आहेत.
गेल्या 30 वर्षांत भारताचा स्थूल राष्ट्रीय उत्पादन दर  11.8 पटीने वाढला याकडे गोयल यांनी लक्ष वेधले. त्यांनी आठवण करून दिली की एक काळ असा होता की जेव्हा लोकसंख्येचा एक मोठा भाग अन्न, वस्त्र आणि निवारा सारख्या जीवनाच्या मूलभूत गरजा भागवण्यावर भर देत होता. सरकारने रचनात्मक सुधारणांवर व्यापक लक्ष केंद्रित केल्यामुळे लोकांची जीवनावश्यक गरजांसाठी सातत्याने झगडण्यापासून सुटका झाली आहे असे ते म्हणाले.
ते म्हणाले की सरकारने राष्ट्रीय अन्न सुरक्षा कायदा अंतर्गत अन्नधान्य तसेच प्रति व्यक्ती प्रति महिना अतिरिक्त 5 किलो अन्नधान्याचा पुरवठा करून सुमारे 80 कोटी नागरिकांसाठी अन्न सुरक्षा सुनिश्चित केली आहे.
आपली लोकसंख्या, विशेषत: आपल्या युवकांना वृद्धी आणि विकासाला चालना देणारे उपक्रम हाती घेता येतील आणि त्यातून आपल्या मोठ्या युवा लोकसंख्येचा लाभ मिळू शकेल हे सुनिश्चित करण्याचा पाया रचणारे हे उपक्रम आहेत असे त्यांनी नमूद केले. “आपले युवक आता गरजांसाठीच्या संघर्षांतून मुक्त झाले आहेत आणि खूप महत्त्वाकांक्षी आहेत . नवोन्मेषक व उद्योजक बनण्याची आणि विकासाला चालना देण्याची त्यांची महत्वाकांक्षा आहे "असे ते म्हणाले.
महिलांना मासिक पाळीदरम्यान स्वच्छतेच्या विविध पैलूंबाबत शिक्षित करण्यासाठी अधिकाधिक जागरूकता कार्यक्रम राबवण्याचे आवाहन त्यांनी केले जेणेकरून त्यांचे संरक्षण आणि सशक्तीकरण होईल.
भारत एक विकसित राष्ट्र, एक विश्वगुरू बनण्याच्या दिशेने निर्णायक पावले उचलण्यास सज्ज आहे यावर त्यांनी भर दिला. “भारत हे आज अमाप संधी असलेले जगातील एकमेव ठिकाण आहे. जग भारताकडे मोठ्या आशेने पाहत आहे,” असे ते पुढे म्हणाले. विकसित देश आता भारतासोबत मुक्त व्यापार करार करू इच्छित आहेत असे सांगून ते म्हणाले की जगातील सर्वात वेगवान मुक्त व्यापार करार भारत आणि युएई मध्ये अवघ्या 88 दिवसात पार पडला . आखात सहकार्य परिषदेचे -जीसीसीचे उर्वरित सदस्य देश देखील भारतासोबत मुक्त व्यापार करारावर स्वाक्षरी करण्यासाठी पुढे येत आहेत असे गोयल म्हणाले.
सामाजिक भेदभाव संपुष्टात आणण्याचे आवाहन करत नवभारतात फुटीरतावादी प्रवृत्तींना स्थान नसल्याचे त्यांनी स्पष्ट केले.
श्रम आणि रोजगार मंत्रालय
चौथ्या G20 रोजगार कार्यगटाच्या बैठकीदरम्यान भारताने ई-श्रम या असंघटित कामगारांचा जगातील सर्वात मोठा डेटाबेस आणि राष्ट्रीय करिअर सेवा पोर्टलबाबत सादरीकरण केले
भारताच्या G20 अध्यक्षतेखाली चौथ्या रोजगार कार्यगटाच्या बैठकीला आज इंदूरमध्ये प्रारंभ
नवी दिल्ली, 19 जुलै 2023
भारताच्या G20 अध्यक्षतेअंतर्गत चौथी रोजगार कार्यगटाची बैठक आज मध्य प्रदेशातील इंदूर शहरात सुरू झाली. बैठकीच्या उद्घाटन सत्रात कामगार आणि रोजगार मंत्रालयाच्या सचिव आणि G20 रोजगार कार्यगटाच्या अध्यक्ष आरती आहुजा यांनी प्रतिनिधींचे स्वागत केले आणि मागील तीन रोजगार कार्यगटाच्या बैठकांमध्ये झालेल्या चर्चा आणि उपलब्धींचा आढावा घेतला. मंत्रिस्तरीय घोषणापत्राचा मसुदा आणि निष्कर्ष दस्तावेजांवर पुढील सत्रांमध्ये काम यशस्वीपणे पूर्ण करण्यासाठी त्यांनी शुभेच्छा दिल्या
इंडोनेशिया आणि ब्राझील या सह-अध्यक्ष देशांमधील प्रतिनिधींनीही प्रारंभिक सत्रात निवेदन दिले आणि फलदायी चर्चेद्वारे काम पूर्ण होईल अशी आशा व्यक्त केली .
भारताने ई-श्रम या असंघटित कामगारांचा जगातील सर्वात मोठा डेटाबेस आणि राष्ट्रीय करिअर सेवा  पोर्टल संबंधी सादरीकरण केले. ई-श्रम आणि NCS पोर्टल्सवरील सादरीकरण आंतरराष्ट्रीय प्रतिनिधींबरोबर सामायिक केले जाईल,ज्यांनी याबाबतीत भारताच्या यशाबद्दल स्वारस्य आणि कुतूहल व्यक्त केले आहे.
बैठकीच्या पुढील सत्रांमध्ये, या दस्तावेजांना अंतिम रूप देण्याच्या उद्देशाने मंत्रीस्तरीय घोषणापत्राचा मसुदा आणि निष्कर्षाच्या दस्तावेजांवर चर्चा झाली.
तत्पूर्वी, प्रतिनिधींसाठी सकाळी योगसत्राचे आयोजन करण्यात आले. याशिवाय बैठकीदरम्यान एक छोटासा योगाभ्यास देखील आयोजित करण्यात आला होता. प्रतिनिधींसाठी ऐतिहासिक मांडू फोर्ट सिटीची सहल देखील आयोजित करण्यात आली आहे.S.Patil/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 77
संरक्षण मंत्रालय
सीमा रस्ते संघटनेने अत्यंत प्रतिकूल हवामानाच्या परिस्थितीशी लढा देत झोजी खिंड डिसेंबरनंतर खुली ठेवली
नवी दिल्ली, 4 जानेवारी 2022
सीमा रस्ते संघटनेने  ने 11,649 फूट उंचीवर असलेल्या झोजिला खिंडीचा प्रवेश सुगम्य करत पुन्हा एकदा उत्कृष्टतेचा मापदंड उंचावला आहे, जो लडाख या केंद्रशासित प्रदेशाला देशाच्या इतर भागाशी जोडतो. प्रथमच झोजी खिंड 31 डिसेंबरनंतरही वाहतुकीसाठी खुली राहिली आहे.
विजयक आणि बीकन या आघाडीच्या प्रकल्पांद्वारे सीमा रस्ते संघटनेने हे यश संपादन केले. लडाखच्या सामाजिक-आर्थिक कल्याणाबरोबरच धोरणात्मक परिणाम असणारी रेषा राखण्यासाठी ही खिंड खुली असण्याचा कालावधी महत्वाचा आहे. मागच्या वर्षी 31 डिसेंबर 2020 पर्यंत ही खिंड खुली असण्याचा कालावधी वाढवण्यात आला होता, सीमा रस्ते संघटनाशांतपणे मात्र निश्चितपणे अत्याधुनिक उपकरणांसह आणखी काही बर्फ हटवून नवनवे विक्रम प्रस्थापित करण्याचा प्रयत्न करत आहे.
लडाख केंद्रशासित प्रदेश प्रशासन आणि स्थानिकांनी या प्रयत्नांचे कौतुक केले आहे. या अतिरिक्त कालावधीमुळे केंद्रशासित प्रदेश प्रशासनाच्या लॉजिस्टिक व्यवस्थेवरील भार कमी झाला शिवाय स्थानिक रहिवाशांना कडाक्याच्या थंडीचा सामना करण्यासाठी अतिरिक्त धान्यसाठा आणि इतर सामुग्रीचा पुरवठा करण्याच्या दृष्टीने मदत झाली .
2022 च्या पहिल्या तीन दिवसांत, बीआरओ आणि पोलिस कर्मचार्यांच्या सामूहिक मदतीमुळे सुमारे 178 वाहने या खिंडीतून प्रवास करू शकली आहेत. अशा प्रकारे, बर्फ साफ करण्याव्यतिरिक्त, रस्ता वाहतुकी -योग्य ठेवण्यासाठी दररोज देखभाल ठेवावी लागते, जी बीआरओच्या कर्मयोगींच्या अथक आणि निस्वार्थ प्रयत्नांमुळे साध्य होते आहे.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162
दूरसंचार आणि माहिती तंत्रज्ञान मंत्रालय
ईपीएफओ गोवाच्या वतीने ग्राहकांना डिजिटल दक्षता राखण्याचे आवाहन
गोवा, 1 डिसेंबर 2020
देशात सर्वत्र कोविड-19 महामारीचा झालेला उद्रेक लक्षात घेऊन ईपीएफओ म्हणजेच कर्मचारी भविष्य निर्वाह निधी संघटनेच्या गोवा प्रादेशिक कार्यालयाच्या वतीने ग्राहकांसाठी डिजिटल उपक्रम सुरू केले आहेत. ग्राहकांना वेळेवर सेवा देणे शक्य व्हावे यासाठी कार्यालयाने ‘निर्बाध सेवा‘ या उद्दिष्टाने काम सुरू केले आहे.
- गेल्या दोन महिन्यात म्हणजे, ऑक्टोबर आणि नोव्हेंबर,2020 मध्ये ईपीएफओ गोव्याच्या वतीने एकूण 34053 दावे निकालात काढले आणि भविष्य निर्वाह निधी सदस्यांच्या बँक खात्यामध्ये एकूण 97,52,73,298/- रूपये जमा केले.
- ‘प्रयास’ या उपक्रमाअंतर्गत गेल्या दोन महिन्यांमध्ये आठ सदस्य कर्मचा-यांच्या सेवा निवृत्तीच्या दिवशीच निवृत्ती वेतन मिळण्यासंबंधीच्या आदेशपत्र जारी करून त्यांच्याकडे ‘पेन्शन पेमेंट ऑर्डर’ सुपूर्त करण्यात आली. याशिवाय इतर 189 निवृत्ती दावे निकालात काढून त्याचा तपशील संबंधित बँकांकडे पाठविण्यात आला.
- सेवानिवृत्तांना आपले जीवन प्रमाणपत्र  सादर करण्याची सुविधा उपलब्ध करून देण्यासाठी टपाल कार्यालये आणि सीएससी म्हणजेच सामान्य सेवा केंद्रांबरोबर सहकार्य करार करण्यात आले.
आपल्या निवृत्ती वेतनधारक सदस्यांनी कोणत्याही प्रकारच्या सायबर गुन्ह्यांचे बळी पडू म्हणून योग्य ती काळजी घेण्याचे आवाहन ईपीएफओ गोवा प्रादेशिक कार्यालयाने केले आहे. सायबर घोटाळे टाळण्यासाठी आपल्या ‘डिजीटल लाईफ’वर स्वतःचेच नियंत्रण ठेवावे. आपल्या खात्याविषयी किंवा इतर व्यक्तिगत माहिती सामायिक करण्यात येऊ नये. ऑनलाइन दावा करण्यासाठी अर्ज सादर करताना अज्ञात व्यक्तींना आपला आधार क्रमांक, ओटीपी सामायिक करू नये. तसेच पॅन, यूएएन आणि बँक खात्याचा तपशील फोनवरूनही देऊ नये, असे आवाहन करण्यात आले आहे.
ईएफपीओ अधिकृत संकेतस्थळावरून www.epfindia.gov.in ईपासबूकच्या माध्यमातून नियमितपणे लॉगइन करावे आणि आपल्या पीएफ खात्यामध्ये किती शिल्लक आहे, हे जरूर तपासावे. त्याचबरोबर मेंबर पासबूकवर क्लिक करून स्वतःचा यूएएन क्रमांक घालून मासिक अंशदान जाणून घ्यावे. स्वतःचा केवायसी तपशील आणि नोंदवलेल्या फोन नंबरची माहितीही यूएएनच्या माध्यमातून जाणून घेता येईल. जर सदस्यांना आपल्या पीएफ खात्यामध्ये आणि केवायसी तपशीलामध्ये कोणत्याही प्रकारची अनियमितता आढळली तर ताबडतोब नियोक्त्याच्या निदर्शनास आणून द्यावी. स्वतःच्या खात्यामध्ये होत असलेल्या सर्व व्यवहारांकडे तुम्ही बारकाईन लक्ष ठेवणे अपेक्षित आहे.
भविष्य निर्वाह निधीविषयी नियोक्त्यांनी केवायसीचे तपशील डिजीटली अद्ययावत करण्यापूर्वी दस्तऐवजांची पडताळणी करण्याचे आवाहन ईपीएफओ गोवा क्षेत्रीय कार्यालयाने केले आहे. कोट्यवधी कष्टकरी, कर्मचारी आणि प्रामाणिक नियोक्ते यांची सेवा करण्यासाठी ईपीएफओ वचनबद्ध असून आपण सर्वजण या मोठ्या परिवाराचे भाग असल्याचे म्हटले आहे.
S.Tupe/S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 57
अर्थ मंत्रालय
भारत आणि स्वित्झर्लंड यांच्यात सचिव स्तरावर द्विपक्षीय बैठक
नवी दिल्ली, 13 नोव्हेंबर 2019
कर चुकवेगिरीच्या लढ्यात सहकार्य वृद्धींगत करण्यासाठी पंतप्रधान नरेंद्र मोदी यांनी स्वित्झर्लंडचे राष्ट्राध्यक्ष उएली मॉरट यांच्यात झालेल्या कराराच्या पार्श्वभूमीवर कर विषयक माहितीचे जलद आदान-प्रदान करण्याच्या दृष्टीने दोन्ही बाजू बारकाईने काम करत आहेत.
हे सहकार्य वृद्धींगत करण्यासाठी महसूल सचिव डॉ. अजय भूषण पांडे आणि स्वित्झर्लंडच्या आंतरराष्ट्रीय वित्त विभागाच्या सचिव डॅनियेल स्टॉफेल यांच्यात आज चर्चा झाली. गेल्या काही वर्षात करविषयक प्रकरणात प्रशासकीय सहाय्य विशेषत: एचएसबीसी प्रकरणात मदत देण्यासाठी स्वित्झर्लंडने केलेल्या प्रयत्नांबाबत यावेळी दोन्ही पक्षांनी समाधान व्यक्त केले.
खात्यांविषयीच्या माहितीचे आपोआप आदान-प्रदान होणार असल्याने भारतीयांच्या स्वित्झर्लंडमध्ये असलेल्या सर्व बँक खात्याचा तपशील भारतीय कर प्रशासनाला मिळू शकणार असल्याने वित्तीय पारदर्शकतेचे नवे युग सुरू होणार आहे.
B.Gokhale/N.Chitale/P.Kor
(Visitor Counter : 56
पंतप्रधान कार्यालय
पंतप्रधानांनी सुनील जैन यांच्या निधनाबद्दल शोक व्यक्त केला
एका ट्वीट मध्ये पंतप्रधान म्हणाले -
“सुनील जैन, तुम्ही खूप लवकर आम्हाला सोडून गेलात. तुमचे वृत्तपत्रातील लेख वाचणे आणि विविध मुद्द्यांवर तुमची मोकळेपणाने आणि अंतर्दृष्टीने मांडलेले विचार आता ऐकता येणार नाहीत . तुम्ही प्रेरणादायक कार्य मागे सोडून गेला आहात. तुमच्या दुःखद निधनाने आज पत्रकारितेची मोठी हानी झाली आहे . शोकाकुल कुटुंबीय आणि मित्रांप्रति माझ्या शोकसंवेदना व्यक्त करतो. ओम शांति."
गृह मंत्रालय
केंद्रीय गृह आणि सहकारमंत्री अमित शाह यांनी दूरदृश्य प्रणालीच्या माध्यमातून माणिपूरमधल्या 2,450 कोटी रुपये मूल्याच्या 29 विकास कार्यांचे उद्घाटन केले
पंतप्रधान नरेंद्र मोदी यांच्या नेतृत्वाखाली मुख्यमंत्री एन बिरेन सिंह यांना माणिपूरमध्ये सगळीकडे विकासाची गंगा आणण्यात यश – अमित शाह
गेल्या पांच वर्षात, माणिपूरमध्ये कुठेही रास्ता रोको, बंद, झाला नाही, हिंसाचार देखील बऱ्याच अंशी नियंत्रणात आला आहे, जोपर्यंत स्थैर्य आणि शांतता प्रस्थापित होत नाही, तोपर्यंत विकास अशक्य आहे
आज 265 कोटी रुपयांच्या 15 प्रकल्पांचे लोकार्पण आणि 2,194 कोटी रुपयांच्या 14 प्रकल्पांचे भूमीपूजन झाले
केवळ दोन दिवसांत, माणिपूरच्या लोकांसाठी 5,500 कोटी रुपयांचे विकास प्रकल्प सुरु झाले
नवी दिल्ली, 6 जानेवारी 2022
केंद्रीय गृह आणि सहकारमंत्री अमित शाह यांनी आज दूरदृश्य प्रणालीच्या माध्यमातून माणिपूरमधल्या 2,450 कोटी रुपयांच्या 29 प्रकल्पाचे उद्घाटन आणि पायाभरणी केली. या कार्यक्रमाला माणिपूरचे मुख्यमंत्री एन बिरेन सिंह देखील उपस्थित होते.
पंतप्रधान नरेंद्र मोदी यांनी कालच, माणिपूरच्या लोकांसाठी 3,000 कोटी रुपयांच्या 21 प्रकल्पांचे उद्घाटन आणि भूमीपूजन केले. तसेच, पांच राष्ट्रीय महामार्ग प्रकल्पांची कोनशिलाही ठेवली. पंतप्रधानांनी, पेयजल,आरोग्य, नागरी विकास, माहिती-तंत्रज्ञान, कौशल्य विकास, कला आणि संस्कृती अशा क्षेत्रासाठी विविध विकास योजनांचा शुभारंभ केला. आज, या कार्यक्रमात, 265 कोटी रुपयांच्या 15 प्रकल्पांचे लोकार्पण आणि 2,194 कोटी रुपयांच्या 14 प्रकल्पांचे भूमीपूजन झाले. केवळ दोन दिवसात, माणिपूरच्या लोकांसाठी, 5,500 कोटी रुपयांच्या विविध योजना सुरु झाल्या आहेत. आधीच्या सरकारच्या काळात, केवळ दोन दिवसांत 5,500 कोटी रुपयांच्या योजना सुरु करण्यात आल्या होत्या का? असा प्रश्न अमित शाह यांनी विचारला.
येत्या काळात सेंद्रिय पदार्थांचे महत्व वाढणार आहे. याच दिशेने, कृषी आणि शेतकरी कल्याण मंत्रालयाने, ईशान्य भारतासाठीच्या सेंद्रिय अभियानाअंतर्गत, सैनजेनथोंग इथे सेंद्रिय पदार्थांची दुकाने, शीतगृहे, आणि पॅकेजिंग विभाग सुरु करण्यात आले आहेत, असे अमित शाह यांनी संगितले.
आधीच्या सरकारांचे पूर्ण लक्ष केवळ राजकारणात होते,शस्त्रास्त्र घेऊन उभ्या असलेल्या फुटीरतावादी गटांना पाठिंबा दिला, खंडणी, अपहरण, अमली पदार्थांचा वापर आणि बंद यातून लोकांना त्रास दिला. आता मात्र, केंद्रातील मोदी सरकार आणि माणिपूर मधील एन बिरेन यांचे सरकार या डबल इंजिन सरकारने एकत्रितरित्या माणिपूर मध्ये विकासाचा प्रवाह आणला आहे, असे गृहमंत्री म्हणाले. आम्ही या राज्याच्या सर्व मागण्या जाणल्या आणि त्या मान्य करुन त्यावर अंमलबजावणी देखील केली.
आधीच्या सरकारच्या काळात तीन आय- म्हणजे अस्थिरता, घुसखोरी आणि विषमता  होती, आताही तीन आय आहेत- नवोन्मेष, पायाभूत सुविधा आणि एकात्मता  या गोष्टी आहेत, यामुळेच, ईशान्य भारत आणि देश प्रगतीपथावर जाऊ शकेल, असे गृहमंत्री म्हणाले.
S.Kane/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 119
संरक्षण मंत्रालय
राष्ट्रीय युद्ध स्मारक दक्षिण कमांड, पुणे येथे 75 वा स्वातंत्र्य दिन उत्सव साजरा
पुणे, 15 ऑगस्ट 2021
75 वा स्वातंत्र्य दिन राष्ट्रीय युद्ध स्मारक, दक्षिण कमांड ,पुणे येथे साजरा करण्यात आला.
देशाच्या प्रादेशिक अखंडतेचे रक्षण करताना कर्तव्य बजावताना सर्वोच्च बलिदान दिलेल्या भारताच्या शूर योद्ध्यांना आज स्वातंत्र्यदिनी दक्षिण कमांडचे स्टेशन कमांडर, ब्रिगेडियर आर आर कामथ यांनी राष्ट्रीय युद्ध स्मारक पुणे येथे आदरांजली वाहिली.
सध्या सुरु असलेल्या कोविड -19 महामारीमुळे यावर्षी स्वातंत्र्यदिनाचा उत्सव मर्यादित स्वरूपात साजरा झाला. पुणे स्टेशनवरील निवडक लष्करी जवान पुष्पचक्र अर्पण सोहळ्याला उपस्थित होते.G.Chippalkatti/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 93
अर्थ मंत्रालय
भारतीय शेअर बाजारांमध्ये 2,74,034 कोटी रुपये परकीय पोर्टफोलिओ गुंतवणूकीचा  ओघ
वित्तीय वर्ष 2020-21 मध्ये भारतीय शेअर बाजारांमध्ये 2,74,034 कोटी रुपये इतका परकीय पोर्टफोलिओ गुंतवणूकीचा  ओघ वाढला आहे. यातून परकीय गुंतवणूकदारांचा भारतीय अर्थव्यवस्थेच्या मजबूत पायावरील दृढ विश्वास दिसून येतो.
|
|
FY 2020-21
|
|
Net investment in Equity 
|
|
April
|
|
-6884
|
|
May
|
|
14569
|
|
June
|
|
21832
|
|
July
|
|
7563
|
|
August
|
|
47080
|
|
September
|
|
-7783
|
|
October
|
|
19541
|
|
November
|
|
60358
|
|
December
|
|
62016
|
|
January
|
|
19473
|
|
February
|
|
25787
|
|
March
|
|
10952
|
|
Total for FY 20-21
|
|
274034
Up to 1st April 2021; source: NSDL
नाविन्यपूर्ण विविध प्रोत्साहन उत्तेजन पॅकेजेस आणि अपेक्षेपेक्षा अधिक वेगाने अर्थव्यवस्था सुधारल्यामुळे एफपीआय ओघ वाढला आहे. अलिकडच्या काळात सरकार आणि नियामकांनी देखील परकीय पोर्टफोलिओ गुंतवणूकीसाठी सहज प्रवेश आणि पूरक वातावरण सुधारण्याच्या दृष्टीने प्रमुख धोरणात्मक उपक्रम हाती घेतले होते.
जागतिक बँक, आयएमएफ आणि कित्येक जागतिक संशोधन संस्थांनी आर्थिक वर्ष 2021-22 मधील भारताच्या वाढीचा अंदाज 10 टक्क्यांहून अधिक राहील असा अंदाज वर्तवला आहे आणि नजीकच्या भविष्यातही भारत गुंतवणूकीचे आकर्षक केंद्र राहील असे नमूद केले आहे.
संरक्षण मंत्रालय
गोव्याच्या किनाऱ्याजवळ 1 मे पासून भारतीय आणि फ्रेंच नौदलाच्या ‘वरुण 19.1’ संयुक्त कवायती
(नवी दिल्ली, 1 मे 2019
‘वरुण 19.1’ या भारतीय आणि फ्रेंच नौदलाच्या संयुक्त कवायतीचा पहिला टप्पा गोव्याच्या किनाऱ्याजवळ 1 ते 10 मे दरम्यान होत आहे.
या 17 व्या कवायतींमध्ये फ्रेंच नौदलाची एफएनएस चार्ल्स द गॉल ही विमानवाहू नौका, दोन विनाशिका, एक फ्रिगेट, एक टँकर तसेच एक अणुपाणबुडी सहभागी होत आहे. भारतीय नौदलाचे आयएनएस विक्रमादित्य ही विमानवाहू नौका, आयएनएस मुंबई ही विनाशिका तसेच आयएनएस तर्कश, आयएनएस शंकुल ही शिशुमार वर्गातील पाणबुडी आणि आयएनएस दीपक हे फ्लिट टँकर जहाज सहभागी होणार आहे.
ही संयुक्त कवायत दोन टप्प्यात होणार आहे. गोव्यातील बंदरामध्ये होणाऱ्या टप्प्यात परस्पर भेटी, परस्पर संवाद तसेच क्रीडा स्पर्धा घेतल्या जातील. समुद्रात होणाऱ्या टप्प्यामध्ये विविध नौदल कवायती घेतल्या जातील.
या कवायतींचा दुसरा टप्पा ‘वरुण 19.2’ जिबोती येथे मे महिन्याच्या शेवटी घेतला जाईल.
N.Sapre/J.Patankar/P.Kor